### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Yan Jacobsen var forhindret i at deltage i udvalgets behandling af sagen.

Endelig vedtagelse af forslag til Lokalplan nr. 911 – Boliger, erhverv og lokalt butikscenter ved [adresse] og [adresse] i [adresse] og Tillæg nr. 22 til Kommuneplan 2013.

### Resumé

Lokalplanen skal muliggøre en ændret anvendelse inden for et område ved [adresse] og [adresse]. Lokalplanområdet er en del af et område, der er udpeget til omdannelsesområde i Kommuneplan 2013. Anvendelsen ændres fra erhverv i virksomhedsklasse 2–5 til boligformål, erhvervsformål i virksomhedsklasse 1–2 og særligt pladskrævende varegrupper samt et lokalt butikscenter med ungdomsboliger.

 Lokalplanen fastlægger anvendelsen inden for delområder. Området er disponeret således, at etageboliger og tæt-lav boligbebyggelse opføres bag en skærmende bebyggelse mod [adresse].

 Vejadgang til området sker dels fra [adresse] og dels fra [adresse]. [adresse] har indgået en udbygningsaftale med bygherre om at bidrage til udbygning af infrastrukturanlæg i form af ny adgangsvej fra [adresse] til lokalplanområdet med tilhørende signalregulering og svingbaner.

 Planen er fulgt af Tillæg nr. 22 til Kommuneplan 2013. Tillægget udskiller 4 nye rammeområder og fastlægger anvendelse, bebyggelsesprocent, antal etager og bygningshøjder for rammeområderne.

 Lokalplanen og kommuneplantillægget har været offentligt fremlagt i perioden fra den 4. februar 2015 til den 1. april 2015. Der er kommet 7 bemærkninger til planlægningen. Bemærkningerne berører emnerne: Helhedsplanlægning, bygningshøjde og bebyggelsesprocent, trafik på [adresse] og trafikstøj, gener for beboerne på [adresse] – 38, forslag til anden placering af lyskryds, lukning af [adresse] og byggefasen.

 Bemærkningerne medfører ikke ændringer af planen, men efter anbefaling fra flere naboer til planområdet indleder Center for Byudvikling og Mobilitet afgrænsning og udarbejdelse af en helhedsplan for området omkring [adresse] og [adresse]. Bemærkningerne er alene besvaret i bilag 6. I forbindelse med kommende anmodninger om lokalplanlægning og om ændret anvendelse vil [adresse] stille krav om, at det undersøges, hvorvidt både sideveje og overkørsler til [adresse] til enkeltmatrikler kan saneres, således at ejendommene f.eks. kan få vejadgange fra det udpegede omdannelsesområde ved [adresse], og [adresse] kan understøttes som forbindelsesvej fra motorvejen til [adresse].

 Der er udarbejdet en Miljørapport for blandt andet at undersøge planens konsekvenser for vejstøj i området. En sammenfattende redegørelse om miljøvurderingen med overvågningsprogram af miljøpåvirkninger er vedlagt denne indstilling som bilag 2. Et kort resumé fremgår af pkt. 7.2.

 Vurderingen har medført, at lokalplanen indeholder bestemmelser, der sikrer, at kommuneplanens generelle støjbestemmelser kan overholdes. Eksisterende boliger langs [adresse] påvirkes ikke mærkbart af mere vejstøj.

 Derudover sikrer en deklaration om vejret, at Peder Christensen kan lukkes mod [adresse]. Fremtidig vejadgang til [adresse] kan ske fra lokalplanområdet.

### Indstilling

At 1) Forslag til Lokalplan nr. 911 samt Tillæg nr. 22 til Kommuneplan 2013 vedtages endeligt,

 At 2) Sammenfattende redegørelse om miljørapportens indhold med tilhørende overvågningsprogram vedtages og erstatter ikke det tekniske resumé i lokalplanens redegørelse,

 At 3) Forslag til betinget udbygningsaftale vedtages endelig, og

 At 4) Bemærkninger til forslag til Lokalplan nr. 911 og Tillæg nr. 22 til Kommuneplan 2013 besvares med bilag 6.

 At 5) Center for Byudvikling og Mobilitet bemyndiges til at nedklassificere en offentligvej beliggende i forlængelse af [adresse] i den sydlige del af planområdet til privat fællesvej.

### Sagens forløb

25-06-2015 Borgmesterens Afdeling
Fremsendes til Magistraten. Borgmesterens Afdeling har ingen bemærkninger til indstillingen.
 29-06-2015 Magistraten
Fremsendes til [adresse] med bemærkning, at Magistraten i mødet den 29. juni 2015 anbefaler, at byrådet tiltræder Magistratsafdelingen for Teknik og Miljøs indstilling af 18. juni 2015.

 Rådmand Ludvig Thorsen og rådmand Svenning Ravn samt Maja Mathiesen var forhindret i at deltage i sagens behandling.
 12-08-2015 [adresse]
Fremsendes til Teknisk Udvalg til behandling i henhold til beslutning i byrådets møde den 12. august 2015.
 17-08-2015 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Yan Jacobsen var forhindret i at deltage i udvalgets behandling af sagen.
 26-08-2015 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 26. august 2015 har vedtaget Magistratens foranstående indstilling af 29. juni 2015